google/wiki40b huggingface dataset:
De tolv juledagene

«De tolv juledagene» er et svensk skillingstrykk som Alf Prøysen har bearbeidet til norsk. Den svenske forfatteren Jan Fridegård, som selv var en god spillemann og viseelsker, lærte denne juleramsen av en gammel mann i Skatelövs socken i Småland, og gjorde visen kjent i Sverige.
Goldstar

Goldstar (hebraisk: גולדסטאר) er et israelsk øl som har blitt brygget siden 1950-årene. Det er et mørkt fatøl. Goldstar inneholder 4,9 % alkohol. Brygges av Tempo Beer Industries Ltd..
AeroMobile

AeroMobile er et norsk selskap som ble startet av amerikanske ARINC og norske Telenor i 2006. Fram til 2011 hadde selskapet 50% britisk eierskap, men dette året kjøpte Telenor ut medeieren og eier nå 100% av selskapets aksjer. AeroMobile har utviklet og tilbyr GSM-mobiltelefoni ombord i fly, og var det første selskapet i verden til å tilby dette kommersielt ombord i Emirates Airlines. med operativ lansering 20. mars 2008.
Hovedkvarteret ligger på Fornebu, tidligere også i London, og selskapet har også virksomhet i Dubai, Singapore og Seattle. Innen april 2009 har AeroMobile hatt om lag 100.000 brukere ombord i fly.
Høsten 2008 inngikk også Malaysia Airlines avtale om prøvetilbud med GSM og GPRS (datatjenester) ombord i sine fly. Det nye australske flyselskapet V Australia avtalte bruk 31. april 2008,, mens Qantas inngikk avtale 24. september 2008,
Kamilla Larsen

Klubb

Hun var tidligere bakspiller, men skiftet fort til strekspiller. Larsen har spilt for Bjergsted, Slagelse, GOG og Odense. Med Slagelse ble hun dansk mester tre ganger; 2002/03, 2004/05 og 2006/07, samt Mesterligavinner tre ganger; 2003/04, 2004/05 og 2006/07.

Landslag

24. juli 2005 debuterte Larsen for det danske kvinnelandslaget mot Sverige og fikk sin mesterskapsdebut under Håndball-EM 2006.
Under Håndball-EM 2010 i Brasil kom Larsen helt til bronsefinalen med det danske landslaget, men tapte der mot Romania.

Privatliv

Larsen gikk på Kalundborg Gymnasium og utdanner seg som dyrepleier. Hun er gift med den grønlandske håndballtreneren Jakob Larsen.
Howard W. Campbell Jr

Plott

Campbell er en amerikansk spion som stiger i nazi systemet, og på mange måter lever seg inn i rollen som naziagitator. Boken ender opp med at Campell havner i fengsel i Israel.
Maskesule

Utbredelse

Arten finnes i: Amerikansk Samoa, Anguilla, Antigua og Barbuda, Aruba, Australia, Bahamas, Barbados, Belize, Bermuda, Karibisk Nederland, Brasil, Kapp Verde, Caymanøyene, Chile, Christmasøya, Kokosøyene, Colombia, Komorene, Cookøyene, Costa Rica, Cuba, Curaçao, Dominica, Den dominikanske republikk, Galápagosøyene, Egypt, Eritrea, Fiji, Fransk Polynesia, Guadeloupe, Guam, Guatemala, Haiti, India, Indonesia, Iran, Jamaica, Japan, Kenya, Kiribati, Malaysia, Marshalløyene, Martinique, Mauritius, Mayotte, Mexico, Mikronesiaføderasjonen, Montserrat, Ny-Caledonia, New Zealand, Nicaragua, Norfolkøya, Nord-Marianene, Oman, Pakistan, Palau, Panama, Papua Ny-Guinea, Peru, Filippinene, Pitcairnøyene, Puerto Rico, Réunion, Saint Kitts og Nevis, Saint Lucia, Saint-Martin, Saint Vincent og Grenadinene, Samoa, São Tomé og Príncipe, Seychellene, Sint Maarten, Salomonøyene, Somalia, Sri Lanka, Tanzania, Thailand, Tonga, Turks- og Caicosøyene, Tuvalu, Hawaii, USAs ytre småøyer, Venezuela, Vietnam, De britiske Jomfruøyer, De amerikanske Jomfruøyer, Wallis- og Futunaøyene,  og Jemen.
Sequeira (Uruguay)

Historie

Sequeira ble grunnlagt av Ramón Sequeira.

Transport

Ruta 4 Andrés Artigas forbinder Sequeira med Guaviyú del Arapey, Russo og Olivera.
Nahum Goldmann

Liv og virke

Nahum Goldmann var sønn av en jødisk lærer og forfatter. Hans fødselsår angis som enten 1894 eller 1895. Nahum tilbrakte tidlige år hos sine besteforeldre. Bestefaren var lege og leder i den lokale jødiske samfunn. I 1901 flyttet han til familien i Frankfurt am Main, der faren, Solomon Goldman utga Frankfurt israelske familieblad. 
Goldmann studerte jus i Marburg, Berlin og Heidelberg, blant annet under Karl Jaspers. Under første verdenskrig protesterte Goldmann mot utvisningen av utenlandske jøder, og ble selv internert i Bad Nauheim. Siden ble han ansatt i Auswärtiges Amt hvor han arbeidet i avdelingen for jødiske spørsmål.
Goldmann utga i Heidelberg Freien Zionistischen Blätter, og var fra 1926 medlem av Zionistischen Vereinigung in Deutschland. Han grunnla i 1920 i Berlin Eschkol-Publikations-Gesellschaft og utga fra 1926 til 1933 sammen med Jakob Klaatzkin Encyclopaedie Judaica, i den opprinnelige tyskspråklige utgaven. Goldmann emigrerte i 1933, og var fra 1935 til 1940 representant for Jewish Agency i Folkeforbundet i Geneve. 
Nahum Goldmann bodde i USA fra 1940 til 1960, og fra 1945 som amerikansk statsborger. Han arbeidet sammen med David Ben Gurion for etableringen av staten Israel. Fra 1949 til 1978 var han president i Den jødiske verdenskongressen, og fra 1951 også leder av Claims Conference som rettet erstatningskrav blant annet mot Tyskland. Goldmann deltok i forhandlingene med Tyskland som førte til Luxembourg-avtalen. Fra 1960 bodde han i Sveits og Israel. Han var fra 1956 til 1968 president i World Zionist Organization.
3. oktober

Navnedag

Evald, Evelyn.
Navnedagen er etter de to helgener Evald den lyse og Evald den mørke, de er skytshelgener for Westfalen.
Gruer-saken

Handling

Gruer-saken har blitt kalt «en sosialpolitisk roman med kriminalfortellingens spenningselementer». Helge Gruer våkner i bakrus og oppdager at han trolig har drept et menneske, sin eks-hustru. Han var beruset da mordet fant sted og hadde intet motiv for å drepe. Han blir mistenkt for mord og fengsles. Den unge juristen, Knut Brekke, blir mannens forsvarer. Som sin klient kommer også han fra arbeiderklassen. Via studier og giftemål har Brekke skiftet miljø. Gruer-saken konfronterer juristen med hans opprinnelige miljø. Brekke leter etter beviser for Gruers skyld/uskyld. Han treffer mennesker som muligens kan hjelpe ham med å oppklare mordet. Brekke får glimt inn i deres liv og skjebne. Han begynner å oppleve dem som mennesker og ikke bare som oppklaringsspill.
Amara apricaria

Utbredelse

Amara apricaria finnes i hele Europa, Asia og Nord-Amerika. Den finnes i Norge, og er ganske vanlig.

Utseende

Amara apricaria er 6,5-9,3 mm lang og mørk, brunlig svart på farge. Brystskjoldets sidekant og bakhjørner er tydelig avsatt, men uten å være markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår.

Levevis

Amara apricaria finnes på åpne områder med lite vegetasjon, ofte å finne i bebygde områder, på hustomter og lignende.  Larvene og de voksne (imago) lever som plantespisere.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
NM i svømming kortbane 1980

NM i svømming kortbane 1980 ble arrangert i Bergen 14.-16. mars 1980.
Chontalia

Utseende

En middelsstor (ca. 10 millimeter), litt bred, svart trebukk, dekkvingene delvis brungule, pronotum med grønnlig, metallisk glans. Antennene er noe kraftige, litt sagtakkede og kortere enn kroppen. Pronotum er klokkeformet med noe uttrukne bakhjørner, dekkvingene jevnbrede. Hos hunnen er dekkvingene brungule i den fremre halvdelen, svarte i den bakre, hos hannen er de brungule med en bred, svart stripe langs sømmen. Beina er middels lange, lårene slanke.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er utbredt fra Guatemala i nord til Costa Rica i sør.
U20-VM i friidrett 2018 – 100 meter kvinner

100 meter for kvinner under U20-VM i friidrett 2018 ble arrangert på Ratina stadion i Tammerfors 11 og 12. juli 2018.
Pomda

Pomda er en buddhistisk klosterlandsby i fylket Baxoi i Tibet. Den ble ødelagt i 1959, men ble gjenoppbygd mellom 1984 og 1988. Klosteret ble opprettet ca år 1650.
Tandoor

Tandoor er en sylinderformet leirovn som er vanlig i hele Sentral-Asia, men først og fremst i det nordlige India og Pakistan.
Tandoorovnen minner om en stor keramikkpotte som er snudd opp-ned. Den har tykke vegger av leire, og er plassert over glødende kull. Kullet fortsetter å brenne mens maten tilberedes, og temperaturen kan derfor bli svært høy, opp til 480°C.
En tandoor benyttes til tilberedelse av kjøtt (for eksempel den berømte tandoorikyllingen), til fersk fisk, til å bake brød (som naan), til kebab, og til tikka (små kylling- eller fiskebiter). Mat stekt i tandoorovn er marinert i krydder og syrlige ingredienser, og har tradisjonelt også fått tilsatt et oransje fargestoff. Den sterke varmen gjør at maten holder på fuktigheten, og forblir mør og saftig innvendig.
Ordet tandoor kommer fra hindi og urdu tandūr og tannūr; disse ordene kommer fra persisk tanūr, som i sin tur stammer fra arabisk tannūr.
Sande (Møre og Romsdal)

Tusenårssted

Kommunens tusenårssted er friluftsområdet «Kongsvollen» på Sandsøya. Kongsvollen ligger nært sjøen og er arena for «Spelet om Kong Arthur», som var kommunens tusenårsprosjekt.
«Spelet om Kong Arthur» er et humoristisk spill som er bygget over sanget om Kong Arthur som kom til øya «Doll» (Dolsøy) som er et tidligere navn på Sandsøya. Sagaspillet er blitt en vesentlig kulturfaktor i og for Sande kommune, og har siden vært fremført hver sommer med stor publikumstilslutning.
Ischiosioma

Utseende

Middelsstore, avlange, lyst brunlige trebukker.  Antennene er tynne og litt lengre enn kroppen. Pronotum er omtrent sylindrisk uten tenner på sidene, mye smalere enn dekkvingene. Dekkvingene er noe avsmalnende bakover og har rettvinklede "skuldre", det lyse tegninger som inkluderer et bredt skråbånd.

Utbredelse

Slekten er utbredt i det sørlige og østlige Brasil.
Guabonito (krater)

Guabonito er en ring med lyse materialer på Titan, planeten Saturns største måne. Guabonito ble først observert på bilder tatt av Cassini i oktober 2004, og har blitt observert flere ganger siden. Ringformasjonen måler 90 km i diameter og ligger i Titans mørke Shangri-La-region, nær grensen til Xanadu.
Kongregasjonen for avlater og relikvier

Kongregasjonen for avlater og hellige relikvier (latin: Congregatio Indulgentiarum et Sacrarum Reliquiarum eller Congregatio Indulgentiis Sacrisque Reliquiis Praeposita) var en kardinalskongregasjon i den romerske kurie. Den ble opprettet av pave Klemens IX den 6. juli 1669 med bullen In ipsis Pontificatus. Dens oppgaver var undersøkelsen av avlater og granskningen av relikviers ekthet.
Kongregasjonen ble ledet av en kardinalprefekt, som ble støttet av ytterligere kardinalsmedlemmer, en sekretær og en rekke konsultorer. Medlemmer i kraft av sine embeder var pavens sakristan, Magister sacri palatii og Promotor Fidei.
Den 28. januar 1904 ble kongregasjonen med motu proprio fra pave Pius X, Quae in Ecclesiae, forent med Rituskongregasjonen. Men etter kuriereformen i 1908 og offentliggjørelsen av kirkeloven av 1917 ble den tidligere kongregasjonens oppgaver overført til Det hellige officium og Det apostoliske pønitentiarat.
Sør-Pyongan

Administrativ inndeling

Regionen er delt inn i en spesialby («t'ŭkpyŏlsi»), fem byer («si»), tre distrikter (ett «gu» og to «chigu») og femten fylker («kun»).
Supertyfon

Supertyfon er en tyfon med ualminnelig stor styrke, som kan ha vinder med fart på over 240 km/h (150 mph). Uttrykket kan også benyttes om orkaner eller tropiske sykloner, men det anvendes generelt kun for tyfoner som dannes i det nordvestre Stillehavet.
Pustervig

Pustervig er en liten gate i Københavns Indre By. Den forbinder Kultorvet ved Købmagergade med Hauser Plads og Suhmsgade.
Gaten nevnes første gang i 1552, men det vites ikke med sikkerhet hvor navnet stammer fra. Forslag til opphav er Putziger Wieck i Pommern, eller ordet kulpuster som er et eldre slangord for smed.  
Historikeren P. F. Suhm, som bodde i det gamle Pustervig hvor Hauser Plads nå ligger, stilte i 1770-årene her sitt private bibliotek til rådighet for allmennheten. 
Den lille gaten ble kjent i Sven Gyldmark og Poul Sørensen revyvise Hvem har du kysset i din gadedør, som ble fremført av Daimi Gentle og Dirch Passer i filmen Cirkusrevyen fra 1967.
1944 (sang)

Bakgrunnen for teksten

Teksten til «1944» tar for seg deportasjonen av tartarer fra Krim på 1940-tallet, befalt av Josef Stalin, som hevdet tatarene samarbeidet med nazistene. Jamala var særlig inspirert av historien til sin egen oldemor, som var i 20-årene da hun og de fem barna hennes ble deportert til Sentral-Asia. Ett av barna døde under reisen østover. Oldefaren var bortreist som soldat i Den røde armé og kunne dermed ikke beskytte familien sin. 
Jamalas sang ble særlig aktuell siden den ble laget og lansert kort tid etter Russlands anneksjon av Krimhalvøya. Mange av halvøyas krimtatarer anerkjenner ikke den russiske annekteringen.
Refrenget i sangen blir sunget på krimtatarsk og henter ord fra en lokal folkesang kalt «Ey, güzel Qırım». Jamala hørte oldemoren synge sangen, og den handler om en tapt ungdomstid som ikke kunne tilbringes i hjemlandet. Blant instrumentene som brukes i sangen, er en duduk. Jamala synger også sangen delvis på mugham, en særegen vokalstil i regionen.

Veien mot Eurovision Song Contest

Jamala vant den ukrainske finalen vinteren 2016 og ble dermed Ukrainas representant til Eurovision Song Contest 2016 i Stockholm. 
I et intervju med radiokanalen Radio Free Europe i februar 2016 uttalte Jamala at sangen minnet henne om hennes egen familie som fremdeles lever på Krim. Hun sa videre at etter den russiske annekteringen av Krim i 2014, bor «krimtatarene nå i et okkupert område». Sangens tekst omhandler imidlertid ikke 2014-anneksjonen. Enkelte russiske politikere og de russiske myndighetene på Krim anklaget likevel ukrainske myndigheter for å bruke sangen til «å fornærme Russland». I mars 2016 uttalte Den europeiske kringkastingsunion på Twitter at hverken sangens tittel eller tekst var å anse som politisk – og dermed i overenstemmelse med konkurransereglene.

Seieren og etterspillet

«1944» deltok i den andre semifinalen torsdag 12. mai som nummer 14, etter Danmark og før Norge. I semifinalen kom Jamala på andreplass, bak Australias Dami Im med «Sound of Silence», og Ukraina kvalifiserte seg dermed til finalen lørdag 14. mai. 
I finalen deltok Jamala som nummer 21 av 26, etter Latvia og før Malta. Etter at juryavstemningen var over, lå Jamala som nummer to, bak Australia. Russland var nummer fem. Etter juryavstemningen ble telefonstemmene offentliggjort. Her ble Australia nummer fire, og til slutt sto det mellom Ukraina og Russland. I den nervepirrende avslutningen tok Ukraina seieren, selv om Russland hadde fått flest poeng fra tv-seerne i Europa. Ukraina ble nummer to i telefonavstemningen, men fikk flest poeng sammenlagt av juryene og telefonstemmer. Dette var Ukrainas andre seier i Eurovision Song Contest.
Etter seieren mente flere russiske medier at seieren både var «provoserende og politisk», og også utenlandske og norske medier mente konkurransen hadde mistet uskylden da «1944» vant. Seieren førte til at Ukraina fikk arrangere Eurovision Song Contest 2017.
Londons bydeler

Londons bydeler (boroughs) er 32 administrative områder som sammen med City of London danner Greater London. Dagens struktur har eksistert siden 1965.

Bakgrunn

I 1855 ble om lag 300 lokale myndigheter i London redusert til 38. London Government Act av 1899 reduserte antall bydeler  (metropolitan boroughs) i det som nå er indre London til 28. Nåværende struktur ble etablert 1. april 1965, da London Government Act av 1963 trådte i kraft. Av loven fremgår det at det skal etableres nye administrative områder som skal kalles London boroughs. I loven blir 32 bydeler listet opp, og hvilke tidligere områder som skulle inngå i hver nye bydel. Bydelene ble ikke navngitt i 1963-loven. Ansvaret for navngivningen ble gitt til de nye bydelene. Området som ble dannet av de nye bydelene og City of London fikk navnet Greater London. I 1972 ga The Local Government Act bydelene lov til å endre navn. 12 bydeler har status som indre bydel, mens 20 bydeler har status som ytre bydel. Den overordnete bymyndigheten i perioden 1965 - 1986 var Greater London Council (GLC), mens det i perioden 1986 - 2000 ikke var noen overordnet bymyndighet. I 2000 ble Greater London Authority (GLA) etablert, samtidig med ordningen med en direkte valgt ordfører og London Assembly.

Oppgaver

Bydelene (og the City of London) ivaretar mange av de daglige tjenestene i London. Blant annet eier og vedlikeholder bydelene nærmere en halv million boliger, de håndterer plansøknader og er ansvarlig for biblioteker, avfallshåndtering og løyver til puber, klubber og restauranter. Bydelene vedlikeholder 95 prosent av Londons veier og håndhever parkeringsregler. Bydelene har også ansvar for kultur- og fritidstjenester.
Botswanas herrelandslag i fotball

Historie

Laget spilte sin første landskamp borte mot Malawi den 13. juli 1968, en kamp de tapte 1–8. Dette er samtidig deres hittil største tap. Botswana kvalifiserte seg først til Afrikamesterskapet i 2012, men klarte ikke å komme lenger enn første runde og gikk på tre strake tap i gruppespillet.
Tmesorrhina barombina

Utseende

En middelsstor, avlang, blankt grønn gullbasse.

Levevis

Arten lever i regnskog.

Utbredelse

Arten er utbredt i Kamerun.
Francesco Moser

Klassikerne

Etter at Moser ble nummer to i 1974 og 1976, vant han endelig sitt favorittritt Paris-Roubaix tre ganger på rad: i 1978,  1979, og i 1980. Moser ble nummer tre i 1981 og i 1983. Hans andre store klassiker-seire var Giro di Lombardia i 1975 og 1978,og Milano-Sanremo i 1984.
Av de andre klassiker-rittene vant Moser Paris-Tours i 1974, Züri-Metzgete i 1977,  Gent-Wevelgem i 1979 og Flèche Wallonne i 1977.

Grand Tours

I tillegg til endagsklassikerne hadde også Moser noe suksess i treukersrittene –  Grand Tours. Han deltok kun en gang i Tour de France, i 1975, han vant den første ungdomstrøya som ble delt ut, men ble bare nummer 7 sammenlagt fordi de høye fjellene passet ikke hans måte å kjøre på. Likevel vant han Giro d'Italia i 1984, bl.a fordi det var en usedvanlig flat rute der Moser kunne bruke fordelen av sine tempoegenskaper til å slå klatrerne sammenlagt. I tillegg til sin sammenlagtseier vant han Maglia ciclamino (poengtrøya) fire ganger; i 1976, 1977, 1978 og 1982.

Andre meritter

Francesco Moser ble verdensmester i  1977. Moser fikk også sølv i 1976 og 1978.
I 1984 brøt han Eddy Merckxs timesrekord fra 1972 på bane, men sykkelen han brukte var mer avansert. I ettertid er timesrekordene delt i to grupper, etter hvor avansert sykkelen er. Rekorden Moser satte, ble stående i mer enn ni år.
Fylkesvei 6190

Fylkesveg 6190 går mellom Mjosundbrua og Vågosen i Aure kommune. Veien er 19,1 km lang.
Frem til 2019 hadde veien betegnelsen Fv362.
Lugnet och Skälsmara

Lugnet och Skälsmara er et tettsted i Värmdö kommune i Stockholms län i landskapet Uppland i Sverige. Det ligger på øya Ingarö. I 2010 hadde tettstedet 625 innbyggere.
Eriksmesse

Eriksmesse er til minne om den svenske helgenkongen Erik Jedvardsson.
Kong Erik den hellige (latin Erici regis et martyris) (født ca 1120, død 1160) regnes som Sveriges skytshelgen.
Han ble drept 18. mai 1160. Erik, Eirik og Erika har derfor navnedag 18. mai. Primstavmerket denne dag var et sverd, et aks eller en krone.
Moustérienkulturen

Moustérienkulturen er et arkeologisk navn på en stil av hovedsakelig flintredskaper som primært forbindes med Homo neanderthalensis og dateres til den midterste delen av paleolitikum i steinalderen.
Den er oppkalt etter hulen Le Moustier i regionen Dordogne i Frankrike. Lignende flintredskaper fra tiden etter istiden er blitt funnet over hele Europa, og også i Lilleasia og Nord-Afrika.

Kjennetegn og levninger

Moustérien-redskap som er funnet i Europa er laget av neandertalere for mellom 300 000 og 30 000 år siden. I Nord-Afrika og Lilleasia ble de også laget av anatomisk moderne mennesker. I Levanten er det for eksempel ikke mulig å skille mellom slike redskaper som er laget av henholdsvis moderne mennesker og neandertalere.
Kunming

Kunming (kinesisk: 昆明; pinyin: Kūnmíng) er en by på prefekturnivå som er hovedstad i provinsen Yunnan i det sørlige Kina. Befolkningen innen bygrensene anslås (2004) til 968 000, men hele prefekturet har 3,89 millioner innbyggere.

Luftfart

Kunmings hovedflyplass heter Kunming Changshui internasjonale lufthavn.

Vei

Kinas riksvei 108 har sitt endepunkt i Kunming. Riksveien begynner i Beijing og fører via Taiyuan, Xi'an og Chengdu. 
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Kinas riksvei 324 ender her. Den går fra Fuzhou i provinsen Fujian og gjennom Guangdong, Guangxi, Guizhou og ender i Kunming.
Skovgaard Museet

Samlingen

Samlingen strekker seg tidsmessig fra P.C. Skovgaards gullalderlandskaper til hans barn: Joakim, Niels og Susette Skovgaards verker med motiver hentet i naturen såvel som i kristendommen, folkevisen og den nordiske mytologi. Også de yngre generasjoner av Skovgaard-familien er representeret. Skovgaard-familien og deres samtidige dekker et allsidig spekter innenfor maleri, tegning, grafikk og keramikk.

Andre kunstnere i Skovgaard Museets samling

Det finnes henholdsvis malerier, grafiske arbeider og keramikk av følgende kunstnere: Mogens Ballin, Thorvald Bindesbøll, H.W. Bissen, H.A. Brendekilde, Mogens Bøggild, Poul S. Christiansen, Janus La Cour, Ludvig Find, Hermann Ernst Freund, Lorenz Frølich, Constantin Hansen, Peter Hansen, Georg Hilker, Sofie Holten, Luplau Janssen, August Jerndorff, Svend Jespersen, Aksel Jørgensen, Johanne Krebs, Christen Købke, Niels Larsen Stevns, Arne Lofthus, C.A. Lorentzen, J.Th. Lundbye, Marie Luplau, Viggo Madsen, Thorvald Niss, R. Rud-Petersen, Stefan Viggo Pedersen, Viggo Pedersen, Vilhelm Pedersen, Theodor Philipsen, Elof Risebye, Axel Salto, Harald Slott-Møller, Fritz Syberg, Gertrud Vasegaard, Agnete Varming og Frederik Vermehren.

Spesialutstillinger og arrangementer

Året rundt viser museet spesialutstillinger. Gjennom disse forteller museet nye historier og legger nye vinkler på den danske kunst. 
I løpet av året arrangerer museet omvisninger, konserter, foredrag og andre aktiviteter.